open-index/open-wikipedia-markdown huggingface dataset:
Rjukan Idrettslag

**Rjukan Idrettslag** (stiftet 8. februar 1911 som *Rjukan Idrettsforening*) er et idrettslag fra Rjukan i Tinn kommune i Telemark. Idrettslaget har grupper innen idrettene alpin, langrenn, basketball, badminton, jujutsu, aikido, squash, friidrett, fotball, håndball, svømming, tennis, vektløfting og volleyball, i tillegg til idrettsskole- og helsesportgrupper.

## Fotball
### Tabell

## Skøyter
Laget var arrangør av allround-NM på skøyter 1947 for damer og junior-NM allround herrer i 1935.

## Kjente utøvere
*Otto Aasen, tidligere skihopper og kombinertløper representerte klubben.
*Einar Landvik, tidligere skiløper og kombinertløper representerte klubben.
*Merete Fjeldavlie, tidligere alpinist og spesielt Super-G kjører representerte klubben.
*Atle Rønning, tidligere vektløfter og mangeårig NM-vinner representerte klubben.
*Erna Aas, tidligere skøyteløper
Se også kategorien over tidligere skøyteløpere som har representert klubben.

## Eksterne lenker
* 
* En vital 100-åring. Sprek, ungdommelig og vital. – Artikkel i *[[Varden (avis)|Varden]]* den 18. juni 2012.
Grand Hotell

**Grand Hotell** eller **Grand Hotel** har flere betydninger:

## Hoteller

* Grand Hotel (Arendal)
* Grand Hotel (Oslo)
* Grand Hotel (Gjøvik)
* Grand Hotel Hønefoss
* Grand Hotel (Kristiansund)
* Grand Hotel (Molde)
* Grand Hotell (Sauda)
* Grand Hotell (Skien)
* Grand Hotel (Åndalsnes)
* Grand Hotel (Tromsø)
* Grand Hotel Terminus
* Grand Hotell (Egersund)
* Grand Hôtel (Stockholm)
* Grand Hotel d'Angkor
* Grand Hotel Quisisana
* Grand Hotel Saltsjöbaden
* Grand Hotel Europe

## Kultur
* Grand Hotel (album)
* Grand Hotel (film), amerikansk film fra 1932.
* Grand Hotel (TV-serie)
* Grand Hotel Babylon - roman
Kem (elv)

**Kem** (russisk: Кемь, finsk: *Kemijoki*) er ei elv i Karelia i Russland. Elva starter i innsjøen Kujto og renner gjennom flere innsjøer til Kvitsjøen. Det er en serie på 5 kraftverk i elva. Byen Kem ligger ved utløpet av elva Kem. De største sideelvene til Kem er Tsjirka-Kem, Kepa og Sjomba.

## Referanser
Stavanger Sykepleierhøgskole

**Stavanger Sykepleierhøgskole** var en høgskole for sykepleierutdanning i Stavanger. Skolen er i dag en del av Universitetet i Stavanger.

Høyskolen ble etablert i 1988 da **Røde Kors Sykepleierskole** (etablert i 1946) og **Stavanger Sanitetsforenings sykepleierskole** (etablert i 1920) fusjonerte. Begge skolene var opprinnelig eid og drevet av organisasjoner – Røde Kors og Norske Kvinners Sanitetsforening, men ble overtatt av staten i 1981.

1. august 1994 fusjonerte høgskolen med seks andre høyskoler i Stavanger til Høgskolen i Stavanger (senere Universitetet i Stavanger). Stavanger Sykepleierhøgskole ble da slått sammen med Sosialhøgskolen i Stavanger til én avdeling for helse- og sosialfag.
## Referanser
Eslöv kommune

**Eslöv kommune** er en kommune i Skåne län i landskapet Skåne i Sverige. Kommunens administrasjonssenter ligger i Eslöv.

## Tettsteder
Eslöv kommune har tretten tettsteder. I tabellen oppgis antall innbyggere per 31. desember 2010.

**Noter:**
*  - Den delen  av Löberöd som ligger i Eslöv kommune. En mindre del ligger i Höör kommune.

## Referanser


## Eksterne lenker
*
Ludwig Gies

**Ludwig Gies** (født 3. september 1887 i München, død 27. januar 1966 i Köln) var en tysk billedhogger, medaljedesigner og kunstprofessor.

Arbeidene hans kjennetegnes av et dels kubistisk, dels senekspresjonistisk uttrykk med bisarrt plasserte relieffer og flater. I medaljene utpreget han seg ved en særlig sans for fargetoner og sjatteringer i bronse.

Ett av hans mere kjente verk: *Krusifiks for [[Domkirken i Lübeck|Lübeckerdomen]]* fra 1921, ble ødelagt av nazi-regimet da han ble erklært som entartet. Hans versjon av den tyske riksørnen fra 1953 finnes i plenumssalen i den tyske Bundestag-bygningen i Berlin. *(Kjelenavn på folkemunne:«Den feite høna»)*.

Han fikk sin kunstutdannelse i München, med lærere som Heinrich Waderé og Balthasar Schmitt. Fra 1912 til 1918 var han fri kunstner, til han fikk stilling ved kunstindustrimuseet i Berlins kunstskole (Per i dag Universität der Künste Berlin). Der ledet han klasse for stempelskjæring og modellering for gullsmeder og siselører og fra 1924 av klasse for plast i Vereinigten Staatsschulen für Freie und Angewandte Kunst.

Da nazistene overtok makten i Tyskland, fikk han problemer både fordi han var kritisk, og fordi han forsvarte å ha jødiske elever. Han ble sparket fra kunstakademiet i 1937, og fratatt posisjonen som lærer i 1938. To av hans skulpturer er registrert beslaglagt.

Etter slutten av den andre verdenskrigen tok han opp igjen tilværelsen som fri kunstner i Berlin, men fikk stilling som professor i billedhoggeri ved kunstskolen i Köln. I 1953 ble han æresmedlem i Akademie der Künste München.

Han designet korvinduet i Essener Münster i perioden 1959 til 1962.

Han fikk det Store forbundsrepublikk-fortjenesteskorset i 1957.

Han er gravlagt på Melaten-Friedhof i Köln.

## Æresstiftelse
LETTERstiftelsen deler årlig ut et stipend ved navn «Ludwig Gies-stipendet» for billedhoggere og medaljører.

## Referanser


## Litteratur
* Ernsting, Bernd: Ludwig Gies. Meister des Kleinreliefs. – Köln : Letter-Stiftung, 1995. – ISBN 3-930633-02-7
* Ludwig Gies : Werke im Museum Morsbroich. – [Leverkusen] : Museum Morsbroich, 1990
* Ludwig Gies : 1887 – 1966; [Ausstellungen im Museum Morsbroich Leverkusen, 1. März – 29. April 1990; Georg-Kolbe-Museum Berlin, 13. Mai – 12. Juli 1990; Richard-Haizmann-Museum Niebüll, 19. Juli – 9. Sept. 1990]. – Leverkusen [u.a.], 1990
* Feldkirchen, Toni: Ludwig Gies. – Recklinghausen : Bongers, 1960
* Hoff, August: Plaketten und Medaillen von Ludwig Gies. – Krefeld : Scherpe, 1962
* Fischer-Defoy, Christine: Kunst Macht Politik. Die Nazifizierung der Kunst- und Musikhochschulen in Berlin. Berlin : Elefanten Press, 1988. S. 287 u.ö.
* Steguweit, Wolfgang: Hilde Broër. Bildhauerin und Medailleurin – Leben und Werk. Berlin : Gebr. Mann, 2004, S. 15 ff u.ö.

## Eksterne lenker
*
Stockholm (New York)

**Stockholm** er en amerikansk by i St. Lawrence County i delstaten New York.

Den ble grunnlagt i år 1806 og hadde 3 593 innbyggere i 2000.

## Referanser


## Eksterne lenker
*
Aslak Fitjaskalle

**Aslak Fitjaskalle** var en av Olav Haraldssons hirdsmenn og Erling Skjalgssons banemann. Aslak var ættestor og mektig. Toralv Skjalg, far til Erling, og Askjel, far til Aslak, var brorsønner, altså var Aslak tremenning til Erling. Aslak var kong Olavs gode venn, og kongen lot ham slå seg ned på kongsgården på Fitjar i Sunnhordland, og gav ham et stort len og store veitsler der. Det var her han fikk navnet Fitjaskalle, som betyr «Fitjarbonde». Kongen sa han skulle holde igjen med Erling. Men det ble det ikke noe av; straks kongen ikke var til stede, fikk Erling rå alene som han ville. 

Ved slaget i Soknasundet 21. desember  1028 mellom Skjalgsson og Olav den hellige, var Erling den siste som stod igjen, da kongen ville gi ham grid sa Olav til Erling: «Du vender ansiktet til i dag, Erling,» hvorpå Erling svarer: «Ansikt til ansikt skal ørner klorest!» Olav merket han i kinnet med øksen sin og sa «Merkest skal han, kongssvikeren!» Da sprang Aslak Fitjaskalle frem hogg øksen i hodet på Erling så den sto ned i hjernen. Det var straks et banesår, og Erling mistet livet der. Kongen skal da ha sagt: «Nå hogg du Norge ut av hånden min», og siktet til at Erlings støtte var så viktig at det drapet kom til å koste ham tronen.

Aslak ble senere drept av Erlings dattersønn Vigleik Arnesson.

## Referanser
Bjarni Þór Viðarsson

**Bjarni Þór Viðarsson** (født 5. mars 1988 i Reykjavík) er en islandsk fotballspiller. Han spiller for Everton FC.

## Referanser


## Eksterne lenker
*
Grand Hotel (Oslo)

**Grand Hotel Oslo** er et hotell på Karl Johans gate 31 i Oslo. Hovedfasaden vender mot Eidsvolls plass og Stortingsbygningen. Hjørnet mot Rosenkrantz’ gate inkorporerer *[[Christen Heiberg (1799–1872)#Heiberggården|Heiberggården]]* fra Karl Johans gates anleggstid i 1840-årene. Etter ombygging og utvidelser i flere omganger gjennom 1880- og 1890-årene fikk bygningen sitt nåværende utseende i 1913, etter tegninger av arkitekt Ole Sverre. Den nyklassisistiske fasaden er forblendet med lys granitt, og midtpartiet markeres av balkonger i flere etasjer under et klokketårn. Bygget har gårdsnummer 207 og bruksnummer 104. 

## Historikk

Hotellet ble grunnlagt av konditor Julius Fritzner og åpnet i 1874. I 1880- og 1890-årene var Grand Café på hjørnet et viktig møtested for kunstnere og intellektuelle. Henrik Ibsen var kjent for sine daglige besøk i slutten av 1890-årene, mens han bodde i Arbins gate. Ved stambordet fikk han av hotellet sin egen stol med navneplate i sølv og et sett glass med inngravert navn. Disse tilhører nå Oslo Museum. I 1929-30 ble kaféen ombygget og fikk veggmalerier av Per Krohg med interørbilder fra *bohemtiden*.  

I et tilbygg mot Rosenkrantz' gate sto *Rococosalen* ferdig i 1894 som hotellets og byens fineste festlokale. Den var rikt dekorert med forgylt stukkatur og tak- og veggmalerier av dekorasjonsmaleren Bernhard Wilhelm Gustav von Krogh (1829–1913). Salen ble ødelagt av brann i 1957.

Hotellet er kjent for å huse vinnerne av Nobels fredspris. Det er vanlig at fredsprisvinneren viser seg på en av balkongene for å motta hyllesten fra dem som går i fakkeltog om kvelden etter at utdelingen har funnet sted i Oslo rådhus.

Hotellet ble i en tjueårsperiode drevet av hotellkjeden Rica Hotels. Fra 2015 drives det av Pandox og Scandic Hotels.

Fil:0128. Christiania, Grand Hotel (5987264410).jpg|Grand Hotel ved Karl Johans gate i 1892. På hjørnet, inn mot Rosenkrantz' gate, kjører en hestesporvogn.
Fil:Rokokkosalen OB FS0840 copy.jpg|«Rokokko-salen» ca. 1910, før brannen i 1957. 
Fil:Fakkeltog, Vidkun Quisling og hans ministre på balkongen, Grand Hotel (8618020289).jpg|NS-fører Vidkun Quisling og hans nyutnevnte ministre på Grand hotell-balkongen mottar hyllest fra fakkeltoget i forbindelse med «Statsakten» 1. februar 1942.
Fil:8 of 10 - Karl Johan Gate at Night, Oslo - NORWAY.jpg|Grand Hotel sett fra Løvebakken på andre den sida av gata.
Fil:Nobel Peace Prize winners Gore & Pachauri in Grand Hotel, Norway.jpg|Fredspris-vinnerne Al Gore og Rajendra Pachauri, leder av FNs klimapanel, på balkongen på Grand Hotel 10. desember 2007.
Fil:Ibsentisch.jpg|«Ibsenbordet» i Grand Café.
Fil:Grand hotel.Oslo 2021.jpg|Grand hotel.Oslo.2021. Foto: Roman Cieslak
 
## Referanser


## Eksterne lenker
* 
* Grand Hotel – Hjemmeside
*
Stockholm (Saskatchewan)

**Stockholm** er et lite tettsted med cirka 300 innbyggere som ligger i provinsen Saskatchewan i Canada. Stockholm ligger ca. 70 kilometer sør for Yorkton i de sentrale delen av provinsen.

Området ble befolket på 1880-tallet av innvandrere fra Sverige. De oppkalte tettstedet etter Sveriges hovedstad Stockholm.
Oberndorf am Neckar

**Oberndorf am Neckar** er en by med 14 615 innbyggere (1. januar 2007) som dekker 55,93 km² i landeskreis Rottweil i delstaten Baden-Württemberg sørvest i Tyskland. 

## Kjente personer fra Oberndorf am Neckar
*Sigfrid Karg-Elert (født 1877) – tysk komponist 

## Galleri

Fil:Luftbild von Osten von Oberndorf.jpg|Oberndorf
Fil:Hochmoessingen.JPG|Hochmössingen


## Referanser


## Eksterne lenker
*
DS «Glommen»

**DS «Glommen»** var et dampskip bygget i 1874 og levert av Nylands Mek. Verksted som byggenummer 28 til Christiania Tømmerdirektion. Den ble tatt ut av drift i 1948 og ble i 1955 hogd på Stasjonsstranda.

lå siden fortøyd mellom to påler ute i elva utenfor Lund i flere år. Sju år senere

Høykonjunktur i trelastbransjen i andre halvdel av 1800-tallet ledet til større mengder fløtingstømmer i Glommavassdraget. På de store sjøene i vassdraget ble det satt inn store hjuldampere med skovlehjul. 

Innsjøen Øyeren, med store avstander mellom Fetsund og Mørkfoss, fikk sin første dampbåt, DS «Kong Hakon», i 1849. Et økende behov for kapasitet førte til at en ny båt, DS «Øieren», ble anskaffet i 1862. Den tredje og siste hjuldamperen, DS «Glommen», ble anskaffet i 1874.

Som de andre hjuldamperne på Øyeren ble DS «Glommen» også tatt i bruk som passasjerbåt og til godstransport. Båten ble hugget i 1955.

## Teknisk informasjon
* Byggeår: 1874
* Bygget av: Nylands Mek. Verksted (byggenr. 28)
* Bruttotonn: 180 t
* Lengde: 96,5 fot
* Bredde: 17,5 fot
* Dybde: 7,8 fot
* Motorkraft; 100 hestekrefter

## Referanser


## Litteratur
* *Fløting gjennom århundrer*, Øivind Vestholm 1998. ISBN 82-90660-19-7
* *Dampskipet Strømmen og livet på Øyeren*, Vidar Holstad, Geir Kaasa, Håkon Tysdal (red.), 2006. ISBN 82-995441-9-x
Segezja (by)

**Segezja** (russisk: Се́гежа, finsk: *Sekee*) er en by i Karelia i Russland. Den ligger 267&nbsp;km nord for Petrozavodsk, ved utløpet av elva Segezja på vestbredden av innsjøen Vygozero. Byen ble grunnlagt i 1914, og har hatt bystatus siden 1943. Den hadde .

## Referanser


## Eksterne lenker
*
Sam Battaglia

**Samuel «Teets» Battaglia** (født 30. juni 1908 i Chicago, død 8. januar 1973 i Oak Park, Illinois) var en USA-amerikansk gangster og høytstående medlem av mafiaorganisasjonen Chicago Outfit. 

Battaglia blei tidlig med i gjengen 42 Gang sammen med Sam «Momo» Giancana. I 1924 deltok han under mafiasjefene Johnny Torrio og Al Capone i bandekrigen mot Dion O'Banion og gjengen North Side Gang. Mot slutten av 1930-tallet var Battaglia blitt en ledende lånehai og var høyt i hierarkiet i Chicago Outfit. Gjeldsofre som ikke kunne betale, blei ført til Battaglia i bakrommet på restauranten *Casa Madrid*, der de blei banka opp eller drept. Battaglias tilnavn «Teets» sies å komme fra en slik hendelse. Et annet gjengmedlem stilte spørsmål ved behandlinga av en skyldner, og Battaglia skreik tilbake «Shaddup, or I'll bust ya in da teets!» (Hold kjeft, ellers slår jeg inn tenna på deg). 

I 1950 omfatta Battaglias rulleblad minst 12 tilfeller av tjuveri, ran og drap; han var mistenkt for sju mord. Han blei sett på som kronprins for Outfit-sjef Giancana. I et vitnemål for en senatskomite som undersøkte den organiserte kriminaliteten, påberopte Battaglia seg det femte grunnlovstillegget mer enn 60 ganger. 

På 1960-tallet kjempa Battaglia om å overta som øverste leder av Outfit etter toppsjefen Tony Accardo. Rivaler var Giancana, Sam DeStefano og Fiore «Fifi» Buccieri. I 1967 blei imidlertid Battaglia dømt til 15 års fengsel for utpressing. 

Han blei løslatt i 1972 og døde av naturlige årsaker året etter.

Hockeyspilleren Bates Battaglia er barnebarnet til Sam Battaglia. 

## Les mer
* John J. Binder: *The Chicago Outfit*. Chicago: Arcadia Publishing, 2003. ISBN 0-7385-2326-7 
* Sam og Chuck Giancana: *Double Cross: The Explosive, Inside Story of the Mobster Who Controlled America*. New York: Warner Books, 1992. ISBN 0-446-51624-4 
* Demaris Ovid: *Captive City: Chicago in Chains*. New York: Lyle Stuart, 1969.

## Referanser


## Eksterne lenker
* Battaglia Brothers av John William Tuohy
* A century of Chicago mob bosses
Joleon Lescott

**Joleon Patrick Lescott** (født 16. august 1982) er en engelsk fotballspiller som spiller for den spanske klubben Racing Murcia FC.

Lescott debuterte på A-lagsnivå som 17-åring for Wolverhampton Wanderers FC. Foran sesongen 2006/2007 ble han solgt til Everton FC. Den 25. august 2009 meldte Manchester Citys hjemmesider at Lescott hadde bestått de medisinske testene og var klar for klubben.
 
De observante har merket seg at Lescott har et uvanlig høyt hårfeste og en spesiell pannelapp. Dette kommer av at han ble påkjørt av en bil utenfor barneskolen han gikk på, fem år gammel. Lescott ble stygt skadet i hodet, men ble frisk igjen etter flere operasjoner.

Den 20. juni 2014 meldte han overgang fra Manchester City til West Bromwich Albion FC, hvor han skrev under på en toårskontrakt. Den 1. september 2015 ble Lescott solgt fra West Bromwich Albion FC til rivalen Aston Villa FC for £2 millioner pund, hvor han skrev under på en toårskontrakt.

## Referanser


## Eksterne lenker
*
Stefan Wessels

**Stefan Wessels** (født 1979) er en tysk tidligere fotballkeeper. Han har tidligere spilt for Bayern München, 1. FC Köln, Everton FC, VfL Osnabrück, FC Basel og Odense BK.

## Referanser


## Eksterne lenker
* 
*
Victor Anichebe

**Victor Anichebe** (født 23. april 1988) er en nigeriansk tidligere fotballspiller.

Han deltok i den nigerianske fotballtroppen under Sommer-OL 2008 i Beijing, hvor han var med å ta sølvmedalje etter finaletap mot Argentina.

## Referanser


## Eksterne lenker
*
DS «Kong Hakon»

**DS «Kong Hakon»** er et dampskip bygget i 1849 og montert sammen på stranden i Strømmen (Lillestrøm) for trekking av tømmermengder på sjøen Øyeren som er en del av Glommenvassdraget. Det ble fløtt store mengder med tømmer fra lengre opp i landet ned til området omkring Fredrikstad i 1800-tallet. Der hadde en stor sagbruksindustri oppstått for trelasthandelen.

Som den første dampbåten på Øyeren ble det også tatt i bruk som passasjerbåt og var sendt ut på lystturer om søndagene. Den kunne trekke inntil 300 tylfter (12 stykker) tømmer i ett slep i maksvær, men for å gjør det raskere ble slepene langt mindre. Dampbåten var bygget i England og sendt stykkevis fram til Lillestrøm der den ble først sjøsatt i Nitelva under en stor seremoni vinteren 1849.

Skipet klarte ikke alene å ta unna de økende tømmermengdene, dermed ble det investert i en ny dampbåt med skovlhjul, DS «Øieren» som kom til Fetsund i 1862.

## Kilder
*Viking.no: Øyerens første dampskip var engelsk Besøkt 12. april 2015
St. Svithuns skrin

**St. Svithuns skrin** var relikvieskrinene til St. Svithun i Winchester og Stavanger domkirke. 

## St. Svithuns skrin i Winchester
Da Svithun av Winchester døde den 2. juli i år 862 ble han begravet ved katedralen i Winchester. Da en ny kirke ble reist hundre år senere, fikk hans jordiske levninger plass i et gyllent skrin 15. juli 971, og pilegrimer strømmet til Winchester for å be om sankt Svithun forbønn. I år 1093 ble det gylne skrinet overført til den katedralen som ble innviet det året. Dette skrinet ble ødelagt under den engelske reformasjonen. 

## St. Svithuns skrin i Stavanger
Stavanger domkirke ble påbegynt omkring år 1100 og ferdigbygget omkring år 1150. Domkirken hadde et armbein fra biskop Svithun som trolig lå i et skrin på høyalteret. Det er ikke kilder til hvem kirken opprinnelig ble vigslet til, men noen mener at det kan ha vært til treenigheten og andre sankt Svithun. Fra 1200-tallet og framover til reformasjonen var Svithun den viktigste helgenen.

Muligens fikk kirken armbeinet da den ble innviet. Vi kjenner bare til  at sankt Svithuns helgenskrin i Winchester ble åpnet i kong Knut den mektiges tid, og siden i 1086 og 1150. Hvilket tidspunkt armbeinet ble tatt ut av helgenskrin og brakt til Stavanger er uklart. Det finnes ikke skriftlige kilder som knyttet sankt Svithun til Stavanger før i 1204. Christopher Hohler mente i 1965 at relikvien må kommet til Stavanger før 1066, Elbjørg Haug mente i 2005 det var i kong Knuts kongeperiode og Knut Helle mente i 2008 at det kunne være så sent som i 1150. Har relikvien kommet før år 1100 har den trolig tilhørt den hypotetiske trekirken som sto der Domkirken står nå.

Reformasjonen i 1537 førte til at mange gjenstander, relikvier og inventar med katolsk tilknytning ble ødelagt. St.Svithuns skrin ble trolig smeltet om i København. 

I mai 2024 ble rester av relikvieskrinet funnet i kjelleren under Stavanger domkirke. Funnet besto av en forgylt kobberplate på fem ganger ti centimeter. Platen hadde små hull langs kantene, noe som tyder på at den har vært festet til en større gjenstand. Det ble også funnet forgylt sølvmedaljong med dyremotiv, og flere dekorative edelsteiner av glass. Ifølge arkeologene kan alle disse funnene kobles opp mot St. Svithuns relikvieskrin.

## Referanser
DS «Øieren»

**DS «Øieren»** var et dampskip med byggenummer 3 fra Nylands mekaniske verksted som i 1860 hadde begynt med skipsbygging. Prøveturene startet i 1862, og 31. august 1863 ble den overlevert til Christiania Tømmerdireksjon som straks tok den i bruk som slepebåt. Den seilte fram til 1937 da den ble tatt ut av drift. Senere ble den hugget opp på Stasjonsstranda i Fetsund i 1944.

Hjuldamperen DS «Øieren» med sine 100 hestekrefter var atskillig kraftigere enn forgjengeren DS «Kong Hakon», og hadde en imponerende trekkraft som viste seg å være blant de beste på innsjøen Øyeren. Som en lang, smal og elegant hjuldamper med høy overbygning midtskips samt styrehuset foran skorsteinen, gjorde den inntrykk på omgivelsene. Utseendet ble delvis kopiert til andre fartøy, inkludert søsterskipet DS «Glommen» fra 1874.

Som hjuldamper hadde den større trekkraft enn et tilsvarende propelldrevet skip. I et forsøk i 1912 sammen med den propelldrevne «Mørkfos» viste «Øieren» at den var best på brenseløkonomi. Den ga 25 kg trekkraft per kg kull mens «Mørkfos» ga 15 kg trekkraft per kg kull. Et uvanlig problem med «Øieren» var at trekkraften var så stor at den kunne dra tømmeret under ringbommen. Et vanlig slep var i 1882 på om lag 7&nbsp;000 tylft tømmer i over 20 ringbommer (1 tylft = 12 stykker).

## Teknisk informasjon
* Byggeår: 1862
* Bygget av: Nylands mekaniske verksted (byggenr. 3)
* Bruttotonn: 120 t
* Lengde: 92,18 fot
* Bredde: 17,51 fot
* Dybde: 7,8 fot
* Motorkraft: 100 hestekrefter

## Litteratur
* Fløting gjennom århundrer, Øivind Vestheim 1998 ISBN 82-90660-19-7
Æthelhun

**Æthelhun** (død 922) var en angelsaksisk biskop av Worcester.

Han ble innviet til bispesetet i 915 da han etterfulgte den lærde Werferth. Han døde 7 år senere, i 922.

## Litteratur
* Powicke, F. Maurice and Fryde, E. B.: *Handbook of British Chronology* 2nd. ed. London:Royal Historical Society 1961

## Referanser


## Eksterne lenker
* Prosopography of Anglo Saxon England entry for Æthelhun
Gaustablikk

**Gaustablikk** er et kjent område for turisme og friluftsliv i Tinn kommune i Telemark, Det ligger ved foten av Gaustatoppen og ved bredden av Kvitåvatn. Området er populært både i vinter- og sommersesongen på grunn av naturattraksjoner og aktivitetsmuligheter. 

Nærmeste by er Rjukan. I 2008 skiltes området som Gaustaområdet, etter vedtak i Tinn kommunestyre i oktober 2007. 

## Turisme
Gaustablikk Fjellresort er et hotell som tilbyr overnatting, spisesteder og velværeavdeling.

Gausta Skisenter har nedfarter og heiser, samt løyper for langrenn.

## Eksterne lenker
* Reklamesider for Gaustablikk Høyfjellshotell AS og områdt rundt
* Reklamesider for området omkring gaustatoppen
STS-125

**STS-125** (også kjent som **HST-SM4**n  (Hubble Space Telescope Servicing Mission 4)) var den femte og siste romferd til romteleskopet Hubble med amerikanske romferger til teleskopet. Det var den trettiende ferden med *Atlantis*. Etter å ha blitt utsatt flere ganger som følge av en systemfeil på Hubble, fant oppskytningen sted fra John F. Kennedy Space Center klokken 20:01 norsk tid (klokken 14:01 lokal tid) den 11. mai 2009. Fergen landet den 24. mai,

Målet med romferden var å levere to nye instrumenter, ekstra gyroskoper og batterier til romteleskopet slik at det kan holdes i drift til etterfølgeren, James Webb Space Telescope, som skytes opp i 2019.

## Mannskap
*Scott D. Altman (4) – Kommandør
*Gregory C. Johnson (1) – Pilot
*John M. Grunsfeld (5) – Ferdspesialist
*Michael J. Massimino (2) – Ferdspesialist
*K. Megan McArthur (1) – Ferdspesialist
*Andrew J. Feustel (1) – Ferdspesialist
*Michael T. Good (1) – Ferdspesialist
Tall i parentes angir antall romferder den enkelte har vært med på, inkludert denne romferden.

### Merknader
Mannskapet besto utelukkende av amerikanske astronauter fra NASA, hvorav tre hadde vært med på vedlikeholdsoppdrag på Hubble-teleskopet tidligere. Astronomen John M. Grunsfeld var med som ferdspesialist under STS-103 i 1999. Grunsfeld var også med på oppdraget STS-109 sammen med kollegene Scott D. Altman og Michael J. Massimino i mars 2002.

## IMAX-film
NASA hadde i samarbeid med Warner Bros. Pictures og IMAX Corporation utstyrt Hubble-teleskopet med et IMAX 3D-kamera under STS-125. Videomaterialet ble brukt i produksjonen av en dokumentar om romteleskopet. IMAX har tidligere produsert flere filmer relatert til verdensrommet, blant andre *Destiny in Space*, *The Dream is Alive*, *Mission to Mir*, *Blue Planet*, *Magnificent Desolation* og *Space Station 3D*.

## Beredskapsplan

Ettersom Hubble befinner seg i en annen bane enn Den internasjonale romstasjonen, ville ikke *Atlantis* ha mulighet til å dokke ved romstasjonen dersom det skulle ha oppstått problemer før den kunne returnere til Jorden. NASA hadde derfor planlagt en redningsferd STS-400 med *[[Endeavour (romferge)|Endeavour]]*, som sto i beredskap på rampe 39B ved Kennedy Space Center.

## Referanser


## Se også
* Hubble Space Telescope

## Eksterne lenker
* NASAs side om STS-125
Mangschou

**Mangschou** er et norsk forlag som ble etablert i 1997. Forlaget utgir barne- og ungdomsbøker samt enkelte bøker med lokal tilknytning. Redaksjonen holder til i Bergen.

## Eksterne lenker
* Forlagets nettsted
Mæl stasjon

**Mæl stasjon** var fergestasjonen på Rjukanbanen i Tinn kommune i Telemark. Den ble åpnet som *Rollag stasjon* 1909 da Rjukanbanen ble tatt i bruk, den var betjent til 1970. Navnet ble endret til Mæl den 15. februar 1921 for å ikke forveksles med den planlagte Rollag stasjon på Numedalsbanen som ble åpnet i 1927. Den opprinnelige stasjonsbygningen ble i 1917 avløst av en ny på motsatt side av sporet, og ble etter det gjort om til stasjonsmesterbolig. Begge bygningene står fortsatt. Stasjonen ble ubetjent fra 31. mai 1970, nedlagt 5. juli 1991.

Mæl er fremdeles anløpssted for Tinnsjøfergene MF «Storegut» og DF «Ammonia», to ferger som i sommerhalvåret er åpne for henholdsvis turer og charterturer og omvisning. Det er kaffestasjon med infosenter i gamle Mæl stasjon fra St. Hans til tidlig i september.

## Galleri

Rollag (Mæl) stasjon.jpg|Den opprinnelige Rollag stasjon i 1911, stasjonsmesterbolig etter 1917.
DS-Ammonia Mæl 2004 SRS.jpg|Fergeleiet med DF «Ammonia» i 2004.
Synthesis Furnace Rjukan.jpg|Synteseovn på en spesialvogn for frakt av transformatorer, tilpasset frakt av synteseovnene når gjødselsproduksjonen ble avviklet på Rjukan. Godsvogn Tsfo 76 ble bygget av Skabo jernbanevognfabrik i 1928. Den stod i mange år ved Mæl stasjon, men er flyttet til permanent utstilling ved Rjukan stasjon.


## Referanser



## Litteratur
* 
* 

## Eksterne lenker
* 
*
Pseudergolini

* *[[Amnosia]]*
* *[[Dichorragia]]*
* *[[Pseudergolis]]*
* *[[Stibochiona]]*

**Pseudergolini** er en artsfattig gruppe av sommerfugler som hører til den store familien flikvinger (Nymphalidae). Det er kjent åtte arter, som lever mellom Burma i vest og Ny-Guinea i øst. Plasseringen av denne gruppen er usikker, noen har ment de burde høre til i underfamilien Cyrestinae, andre resultater tyder på at Pseudergolini bør regnes som en underfamilie for seg. Sommerfuglene lever i primærskog (relativt uberørt skog).

## Utseende
Middelsstore (vingespenn 50 – 70&nbsp;mm), kraftig bygde sommerfugler med brede, ikke flikete vinger. Grunnfargen er mørkebrun (*Amnosia*), brunoransje (*Pseudergolis*) eller mørkt blålig (*Dichorragia*, *Stibochiona*). *Amnosia decora* har et hvitt eller lyseblått skråbånd på forvingene, *Pseudergolis* har flere tynne, mørke, bølgete tverrlinjer mens de to andre slektene har spredte, lyseblå eller -grønne flekker. Antennene er tynne og rundt halvparten så lange som forvingene. Noen har øyeflekker på bakvingenes underside.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Gruppen **Pseudergolini** Doherty, 1889
*************** *[[Amnosia decora]]* Doubleday, 1849 – stor, mørkebrun art, Malaysia, Borneo og Java
*************** Slekten *[[Pseudergolis]]* Felder & Felder, 1867
**************** *[[Pseudergolis avesta]]* – bare på Sulawesi
**************** *[[Pseudergolis wedah]]* – Kina, Sikkim og Thailand
*************** Slekten *[[Stibochiona]]* Butler, 1869
**************** *[[Stibochiona coresia]] * – Sumatra og Java
**************** *[[Stibochiona nicea]]* – Kina og Malaysia
**************** *[[Stibochiona schoenbergi]]* – Borneo
*************** Slekten *[[Dichorragia]]* Butler, 1869
**************** *[[Dichorragia nesimachus]]* – Burma – Sulawesi
**************** *[[Dichorragia ninus]]* – Ny-Guinea og omkringliggende øyer

## Kilder
* Wahlberg, N. (2005): Pseudergolini på *Tree of life* http://tolweb.org/Pseudergolini
* Markku Savela's Lepidoptera and some other life forms: Sjekkliste over artene. Hentet 28.12. 2011

## Eksterne lenker
*
Rustad Idrettslag

**Rustad Idrettslag** (stiftet 8. november 1967) er et idrettslag fra Rustad i Oslo. 

Idrettslaget har fotballgruppe, barneidrettsgruppe, friidrettsgruppe og langrennsgruppe. Områdene som sogner til klubben er Bogerud, Rustad og Skullerud. Rustad har eget baneanlegg med klubbhus på Bogerudmyra. Anlegget ligger ved siden av Rustad skole som også benyttes av idrettslaget.

## Kjente utøvere
*Anders Gløersen, langrenn
*Øyvind Gløersen, langrenn

## Eksterne lenker
*
Ukkusissat

**Ukkusissat** (tidligere *Uvkusigssat*) er ei bygd Avannaata kommune på vestkysten av Grønland. Bygda hadde 146 innbyggere i 2018.

Bygda ligger ca. 45 km fra Uummannaq by. Ikke langt fra bygda ligger et lite fjell med samme navn som byen. På dansk kalles det *Store Malene*.

Skolen i bygda heter Atuarfik Pilerfik, og ble i 2003 kåret til «Årets skole» (Årets Atuarfitsialak). 

## Referanser


## Eksterne lenker
* www.arktiskebilleder.dk Historske bilder fra Ukkusissat.
Mahmood Amiry-Moghaddam

**Mahmood Amiry-Moghaddam**, også skrevet **Moghadam Mahmood R Amiri** (født 1971), er en norsk menneskerettighetsforkjemper og hjerneforsker som er professor medisin ved Universitetet i Oslo.

Mahmood Amiry-Moghaddam vokste opp i byen Kerman 800 km sørøst for Teheran i Iran. Han kom til Norge som politisk flyktning via Pakistan i 1985. Amiry-Moghaddam fikk legeutdannelse ved Universitetet i Oslo og tok senere doktorgrad ved Senter for molekylærbiologi og nevrovitenskap. I 2004 fikk han Hans Majestet Kongens gullmedalje for beste medisinsk doktorgrad ved Universitetet i Oslo. Peter Agre, som mottok nobelprisen i kjemi i 2003, har vært en nær samarbeidspartner for Amiry-Moghaddam. Amiry-Moghaddam tilbrakte ett år som postdoktor ved Harvard medical school i 2006.

Han er professor i medisin og leder for Laboratoriet for molekylær nevrovitenskap ved Universitetet i Oslo. Han er også grunnlegger og leder for organisasjonen Iran Human Rights som kjemper for avskaffelse av dødsstraff og etablering av menneskerettigheter for alle borgere i Iran.

Amiry-Moghaddam er medlem av Universitetet i Oslos komite for Scholars at Risk.

## Priser og utmerkelser
Mahmood Amiry-Moghaddam ble tildelt Anders Jahres medisinske pris for yngre forskere i 2008. Prisen ble overrakt av kong Harald. Amiry-Moghaddam er medlem av Det Norske Vitenskaps-Akademi. Han ble også listet som en av 10 smarteste hodene i Norge av en panel i *[[VG]]*.

Mahmood Amiry-Moghaddam er en deltar i offentlig debatt og menneskerettsarbeid. Han mottok menneskerettighetsprisen Amnestyprisen for 2007 for sitt engasjement mot menneskerettighetsbrudd i Iran.

## Referanser


## Eksterne lenker
* 

;Artikler om Amiry-Moghaddam 
* Tidsskrift for Den norske legeforening - På jobb for mennesket
* Nettavisen – Lege-geni møter Kongen 
* Aftenposten.no – Norsk-iraner kjemper for Leyla – og alle andre
* Uniforum nett no - Fremragende UiO-forsker fikk Amnestypris 
* Amnestyprisen 2007: Juryens begrunnelse
* Apollon – Hjernens viktige vannkanaler
* Tidsskrift for Den norske lægeforening - Vannkanaler har betydning ved hjerneslag

;utvalg debatt-artikler skrevet av Amiry-Moghaddam 
* Aftenposten.no – Muslimer må ta oppgjør med Iran
* Aftenposten.no - Folk flest kan ta feil 
*Aftenposten.no – Toleranse for kjønnsapartheid?

Utvalg av debatt-artikler skrevet av Amiry-Moghaddam i internasjonal media

* The Globe Post: It is time for a human rights-based foreign policy with Iran
* The Globe Post: Iran's new uprising marks a turning-point
Rita

**Rita** er et kvinnenavn dannet som en kortform av navn som slutter på *-rita*. Navnet er vanlig i mange land, blant annet Brasil, Tyskland og Italia.

## Etymologi
*Rita* er dannet som en kortform av navn som slutter på *-rita*, som for eksempel *[[Margarita]]*, *[[Margherita]]* eller *[[Marita]]*. *Rita* har navnedag 17. februar i Finland, 6. mai i Sverige og 27. juli i Norge. *Riitta* har navnedag 1. februar i Finland.

Merk at ordet *rita* betyr «tegne» på finsk og svensk.

## Utbredelse
*Rita* var et populært navn i USA i 1920-årene.

*Rita* var et populært navn i England i 1930- og 1940-årene.
	

Navnet *Rita* var vanlig i Norge fra 1940- til 1980-årene og hadde en popularitetstopp med 0,9 % i 1963.

|}

## Kjente personer med navnet
Personene i listen er ordnet kronologisk etter fødselsår.
* Rita Hayworth (1918–1987), amerikansk filmskuespiller
* Rita Moreno (f. 1931), amerikansk skuespiller
* Rita Eriksen (f. 1966), norsk sanger
* Rita Ottervik (f 1966), norsk politiker
* Gunn-Rita Dahle Flesjå (f 1973), norsk terrengsyklist

## Annen bruk av navnet
* Ekstremværet Rita,  var et ekstremvær som rammet Norge den 19. desember 2007.
* *Rita* er et vanlig navn på kyr i Norge.

## Navnedag
*Rita* har navnedag i flere land, oftest 22. mai. Den norske navnedagen er .

## Referanser


## Eksterne lenker
*
Universitetsbiblioteket i Agder

**Universitetsbiblioteket i Agder** (UBA) er en del av Universitetet i Agder og er primært en *informasjonsressurs* for tilhørende studenter og forskere. UBA yter også tjenester til enkeltpersoner, næringslivet, kulturlivet og andre utdanningsinstitusjoner.

Bibliotekets samlinger er tilgjengelig i søketjenesten Oria.  

Biblioteket hadde tidligere fem avdelinger lokalisert i Arendal, Grimstad og Kristiansand. Den 31. august 2010 ble det åpnet en ny campus i Grimstad, og fra da av fikk UBA to bibliotekavdelinger; én i Grimstad og én i Kristiansand.

## Kildekompasset
Sammen med Høgskolebiblioteket i Telemark utviklet Universitetsbiblioteket i Agder i perioden 2010–2012 nettstedet Kildekompasset, for å tilgjengeliggjøre informasjon og veiledning om kildekritikk.

## Biblioteksjefer
Jesper Christian Mørch er bibliotekdirektør.

## Referanser


## Eksterne lenker
*
Kristiansand lærerhøgskole

**Kristiansand lærerhøgskole** var en høgskole for lærerutdanning. 

Skolen ble etablert som Holt seminar, eller mer korrekt Christiansands Stiftsseminarium på Holt, i 1839. Denne første lærerskolen var lokalisert på prestegården ved Holt kirke i Holt. Det ble utdannet 445 elever i den perioden seminaret var på Holt. Blant studentene finner vi Jørgen Løvland (1865) Velle Vellesen, Jonas Vellesen, Knud Aukland, Torkell Mauland og Arne Garborg (1868–70). 

Seminaret flyttet til Kristiansand i 1877, og fikk betegnelsen *Kristiansand lærerskole* fra 1902. Skolen fikk navnet *Kristiansand lærerhøgskole* i 1977.

**Sørlandets barnehagelærerutdanning**, etablert 1963, ble innlemmet i lærerhøgskolen i 1973. 

Kristiansand lærerhøgsole ble i 1994 en del av Høgskolen i Agder, fra 2007 Universitetet i Agder.

Blant skolens rektorer finnes Andreas Faye og Vetle Vislie. 
## Referanser


## Litteratur
* *egde* (tidsskrift for Agder historielag), 2009, nr. 1
Byggma

**Byggma ASA** (Byggma Group) er leverandør av byggevarer til forhandlere og forbrukere.

Byggma ble etablert i 1997 for salg og markedsføring i Norge og ble direkte notert på Oslo Børs.

Konsernet har hovedkontor på Vennesla i Vest-Agder. Samme adresse som Norsk Wallboard som i 2003 skiftet navn til Huntonit.

## Produksjonsbedrifter som inngår i Byggma Group
* Forestia
* Huntonit
* Uldal
* Masonite Beams
* Aneta Lighting AS (tidligere Scan Lamps AS)
* Aneta Lighting AB (tidligere Aneta Belysning AB)
* Smartpanel

## Salgsselskaper som inngår i Byggma Group
* Huntonit AB i Sverige
* Respatex Int. Ltd. i England
* Fibo-Trespo Inc. i USA

## Referanser


## Eksterne lenker
* 
*
Illorsuit

**Illorsuit** (tidligere stavet *Igdlorssuit*) er ei bygd i Avannaata kommune på vestkysten av Grønland. Bygda hadde 7 innbyggere i 2018.

Illorsuit ligger ca. 100 km fra Uummannaq by. Bygda ligger på øya med samme navn, og øyas danske navn er *Ubekendt Ejland* («den ukjente øya»). Øya er 468 km² stor.

Bygdas skole heter Atuarfik Illorsuit, og hadde 29 elever fordelt på fire klasser i 2006. 

## Kjente personer fra Illorsuit
*Lars Emil Johansen – Grønlands statsminister 1991-97

## Referanser


## Eksterne lenker
* www.arktiskebilleder.dk Historiske bilder fra Illorsuit.
Petra (navn)

**Petra** (bulgarsk: Петра, gresk: Πέτρα) er et kvinnenavn dannet av mannsnavnet *[[Peter]]* som kommer fra gresk *Πέτρος* «Petros» gjennom latin *Petrus*, en oversettelse av arameisk Kefa, som betyr «stein» eller «klippe». 

## Utbredelse
*Petra* er kjent brukt i Norge fra 1700-tallet og i Sverige fra 1859. Navnet var i Norge mest brukt på siste halvdel av 1800-tallet, hovedsakelig i Troms, Nordland og Møre og Romsdal. Navnet hadde en popularitetstopp med 1,2 % i 1884. Det har vært svært lite brukt etter 1940. I Sverige var navnet mest brukt i 1960- og 1970-årene.

*Petra* er i dag et svært vanlig navn i befolkningen i Tsjekkia og Tyskland. Det er også mye brukt i Slovenia, og har de siste årene vært et svært populært navn på jentebarn født i Kroatia og Ungarn.

|}

## Kjente personer med navnet
Personene i listen er ordnet kronologisk etter fødselsår.
* Petra Kvisli (1874&ndash;1947), norsk forfatter
* Petra Kelly (1947&ndash;1992), tysk politiker
* Petra von der Fehr (f. 1963), norsk forfatter
* Petra Němcová (f. 1979), tsjekkisk modell

## Annen bruk av navnet
* barnebokserien om Karsten og Petra av Tor Åge Bringsværd
* Ekstremværet Petra rammet Norge 17. september 2015.
* *Petra* var blant de hundre vanligste navnene på kyr i Norge i 1988.

## Navnedag
*Petra* har navnedag i flere land, oftest 29. juni. Den norske navnedagen er .

## Se også
* oldtidsbyen Petra

## Referanser


## Eksterne lenker
*
Suomi M-31

**Suomi M-31 SMG** er en finsk maskinpistol.

Våpenet ble utviklet av den finske våpendesigneren Aimo Lahti på 1920-tallet. Den første prototypen kom i 1922, og i 1926 var det første fungerende våpen klart, kamret for 7,65 x 21 mm Luger ammunisjon som var det finske militære standardkaliberet. Våpenet ble adoptert av den finske forsvar i 1931 med navnet **Suomi-KP/-31** (***Suomi-konepistooli*** oversatt til Finland-maskinpistol) . Den ble også rekonstruert til å bruke 9 x 19 mm Luger ammunisjon.

Under vinterkrigen fikk den finske hæren utlevert ca. 4 000 stk. Den fikk raskt gode ord på seg og ble populær blant soldatene. Det eneste de klagde på var rekylen som tvang løpet oppover. Dette ble senere løst ved å montere en munningshette som ledet kruttgassene opp, og derved holdt løpet nede.

Siste året den ble produsert var i 1944 og totalt ble det produsert ca. 56 000 stk.

## Eksport
Våpenet ble produsert av det finske selskapet «Tikkakoski Oy», og ble også lisensiert til danske *Madsen*, svenske Husqvarna, og sveitsiske *Hispano Suiza*. Det ble også eksportert i stor grad til de baltiske land.

### Sverige
I Sverige fikk den navnet Kulsprutepistol m/37 (**Kpist m/37**) og ble kamret for 9 x 20 mm Browning patronen som ble brukt i Husqvarna M/07 pistolen. De første eksemplarene ble laget i Finland, men etter hvert ble de laget på lisens i Sverige. Den ble senere ombygd for å bruke 9 x 19 mm Luger patronen, som gikk under navnet *Patron m/39* i Sverige. Disse maskinpistolene fikk navnet *Kulsprutepistol m/37-39*. Totalt ble det produsert 35 000 Kpist m/37-39 hos Husqvarna.

## Referanser
Scott Gorham

**Scott Gorham** (født **William Scott Gorham,** 17. mars 1951 i Glendale i California) er en amerikansk gitarist og komponist. 

Han er kjent som medlem av Thin Lizzy fra 1974 til gruppen ble nedlagt i 1983, og blir sett på som en viktig del av gruppens sound. Etter Thin Lizzy ble nedlagt var Gorham med I Phenomena II (et heavy metal prosject) hvor han møtte Leif Johansen (ex A-HA, Phenomena, Far Corporation) sammen startet de 21 Guns, som har spilt inn tre album. Han har også spilt i Asia og Rollins Band. I 1977 hadde han gjesteopptreden som gitarist på Psycho Motels album *Welcome to the World*.

Gorham kjøpte en ’57 Gibson Les Paul gitar i Boston som ble hans hovedinstrument til Thin Lizzy ble nedlagt I 1983. Han har også brukt Fender Stratocaster med 100-watt 1970's Marshall Amplifiers noe han begynte med før Thin Lizzy ble nedlagt. De senere årene har han brukt Les Paul Axcess, som har tynnere og lettere kropp og Floyd Rose vib system.

Gorham er gift med Christine Gorham.

## Eksterne lenker
* 
* 
*
Belusja Guba

**Belusja Guba** (russisk: Белушья Губа) er en bymessig bosetning sør på halvøya Gusinaja Zemlja (russisk: Гусиная Земля &ndash; *Gåslandet*) i øygruppen Novaja Semlja i Russland. Belusja Guba er det administrative senteret og den eneste permanente bosetningen på øygruppen, som ligger under Arkhangelsk oblast. Ved folketellingen i 2002 hadde stedet 2&nbsp;622 innbyggere, noe som utgjorde over 96% av distriktets totale befolkning på 2&nbsp;716. Belusja Guba hadde . 

Bosetningens grunnleggelsesdato regnes vanligvis til 17. september 1954, da atomprøveområdet på Novaja Semlja ble opprettet. 

Belusja Guba ligger rundt 9&nbsp;km sørvest for Rogatsjovo (flybase). En stor del av befolkningen består av militært personell tilknyttet de kjernefysiske testområdene på øya. 

## Referanser
Operasjon Ariel

**Operasjon Ariel** var kodenavnet for evakueringen under andre verdenskrig av britiske, franske, canadiske og polske styrker fra det vestlige Frankrike etter landets kollaps ved den tyske invasjonen i mai 1940.

Operasjon Ariel ble ledet av admiral William Milbourne James, Commander-in-Chief Western Approaches Command, Portsmouth. Over 215&nbsp;000 soldater ble evakuert. Operasjon Ariel er mindre kjent enn den foregående evakueringen fra Dunkerque (engelsk: Operation Dynamo), og hadde mindre tap, men ved bombing av RMS «Lancastria» omkom om lag 4&nbsp;000 soldater, Storbritannias verste maritime katastrofe noensinne.
Fjær (andre betydninger)

**Fjær** kan sikte til:

*Fjær – en utvekst bestående av keratin fra en fugls hud.
*Fjær (teknikk) – en teknisk anordning som kan deformeres i en eller flere retninger.
*Fjær (Bodø) – ei bygd i Bodø kommune i Nordland
Pianotråd

**Pianotråd** er en tråd av herdet karbonstål med 0,85 % karbon og en nominell hardhet på 45 Rockwell C. Den anvendes blant annet i musikkinstrumenter og noen typer fjærer.

## Referanser




## Se også
* Fjærstål
* Ståltråd
Massakren ved Arvada misjonærskole

**Massakren ved Arvada misjonærskole** henviser til drapene på to personer i Arvada, Denver, Colorado. Like etter midnatt, natt 10. desember 2007 skjøt og drepte Matthew Murray 26 år gamle Tiffany Johnson og 23 år gamle Philip Crouse ved en misjonærskole i Arvada ved Denver, Colorado. To menn i 20-årsalderen ble skadet.

Alle fire var ansatte ved skolen som tilhører misjonsorganisasjonen **Youth with a Mission**, i Norge kjent som Ungdom i Oppdrag. Misjonssenteret huser studenter fra hele verden som vil trenes opp til kristne misjonærer.

Samme person stod bak skytingen ved en kirke i Colorado kun timer senere. Gjerningsmannen ble der skutt og drept av sikkerhetsvakter.

## Referanser
Jeju (by)

**Jeju** (*Jeju-si*) er en by i den sørkoreanske provinsen Jeju, som består av øya med samme navn. Antall innbyggere er vel 360&nbsp;000. I juli 2006 ble det etter en folkeavstemning bestemt at byen Jeju skulle slås sammen med regionen Bukjeju, slik at den nye regionen omfatter hele den nordlige delen av øya Jeju.

Jeju by er videre oppdelt i 19 *dong*, fire *eup* og tre *myeon*.

Byen Jeju er kjent for sine milde vintre. På grunn av den gunstige geografiske plasseringen mottar byen det aller meste av turisttrafikken inn og ut av øya som teller over 4 millioner årlig, i hovedsak fra Korea, Kina og Japan hvert år. Stedet har en godt utviklet tjenestenæring, som blant annet inkluderer flere kasinoer.

Grensa mellom Jeju by og Seogwipo som dekker den sørlige delen av øya, krysser blant annet øyas høyeste fjell Hallafjellet.

Blant Jejus viktigste attraksjoner er Samseonghyeol-hulene, Halla-san nasjonalpark og verdens største botaniske hage, Bunjae Artpia.

Jeju er det viktigste trafikknutepunktet for hele provinsen Jeju, hvor en blant annet finner øyas eneste internasjonale flyplass, Jeju internasjonale lufthavn. Havna i byen er også den største på øya. Byen er også utgangspunkt for øyas viktigste veier.

## Historie
Byen har alltid spilt en sentral rolle i utvikliongen av øya. Samseonghyeol-hulene skal være hjem for de tre forfedrene til Jejus befolkning og finnes sentralt i byen.

Utviklingen av byen har vært rask og betydelig siden 1970-åra. Shin Jeju eller nye Jeju ble planlagt og etablert for noen tiår siden, med utvikt mot den internasjonale flyplassen, og huser mange av administrasjonens bygninger.

Byen ble skilt administrativt fra omlandet Bukjeju i 1955. Etter en folkeavstemning i 2005 ble det bestemt at de to provinsene skulle fusjonere med virkning fra juli 2006. Tilsvarende sammenslåing skjedde sør på øya, der Seogwipo fusjonerte med Namjeju.

## Administrativ inndeling
Jeju by er delt i 19 dong, fire eup og tre myeon:

## Se også
* Liste over sørkoreanske byer

## Referanser


## Eksterne lenker
* 
*  Open Directory category
*  Galbijim wiki om Jeju by
Fritz Burger-Mühlfeld

**Fritz Burger-Mühlfeld** (født 1882 i Augsburg; død 1969 i Hannover) var en tysk kunstmaler, med basis i Hannover og kunstnerisk tilknyttet Der Neue Sachlichkeit.

Han var student under Franz von Stuck i Kunstakademie München. Venn med Albert Weisgerber. Deltok med arbeider på utstillingen Münchener Sezession i 1906..

I 1909 var han lærer i grafikk ved kunstindustri- og håndverksskolen i Hannover.

Soldat i første verdenskrig 1914-16.

Medstifter i Hannoverschen Sezession 1917. Utstilling i Kestner-Gesellschaft.

Professorat fra 1920 og sezessjonsutstiller i München og Berlin de neste ti årene.

«Deltaker» på utstilling av Entartete Kunst 1937.

Deltok i krigen på tysk side 1942–1945. Emeritus og pensjonist fra 1947 og til han døde i Hannover 1969.

## Referanser


## Litteratur
* Schumann, Werner, Burger-Mühlfeld, Göttingen 1967

## Eksterne lenker
*